stanford-oval/wikipedia huggingface dataset:
PaintShop Pro

| Corel PaintShop Pro |
| --- | --- |
 Corel Paint Shop Pro Photo X2 Windows Vistassa.
Kehittäjä:  Corel Corporation
Tiedot
Ohjelmistotyyppi:  Kuvankäsittelyohjelma
Alusta:  Windows
Lisenssi:  omisteinen lisenssi
Aiheesta muualla
www.paintshoppro.com
PaintShop Pro (PSP) on Windows-käyttöjärjestelmässä toimiva kuvankäsittelyohjelma, jolla voidaan piirtää ja tuottaa erilaisia kuvatehosteita ja muokata valokuvia tai kuvanlukijalla tietokoneelle siirrettyjä kuvia. Vaikka PSP:n ominaisuusvalikoima painottuukin bittikarttagrafiikan käsittelyyn, sillä voidaan käsitellä myös vektorigrafiikkaa. Alun perin ohjelmaa julkaisi vuoteen 2004 asti Yhdysvaltojen Minneapolisissa sijaitseva yritys, Jasc Software.
PaintShop Pro on hyvin monipuolinen ja se voidaan laajentaa mm. Adobe Photoshop -yhteensopivaksi erillisillä lisäosilla. Ohjelma on ollut saatavilla Corelin omistuksesta lähtien myös suomen- ja ruotsinkielisenä. PaintShop Pron kehityksestä vastaa nykyisin Corel, joka osti Jasc Softwaren lokakuussa 2004. Corelin aikana PSP:n markkinoinnissa on painotettu erityisesti sen valokuvien käsittelyyn suunnattuja ominaisuuksia. Version 11 (X1) julkaisun yhteydessä ohjelman virallinen nimi muuttui muotoon Paint Shop Pro Photo. Nykyisellään ohjelman nimi on muodossa Corel PaintShop Pro.
Vuonna 2010 Corel nimesi ohjelman uudelleen PaintShop Photo Pro X3 -nimelle. Samalla ohjelma sai muun muassa uuden grafiitti-ulkoasun, Express Lab -työkalun valokuvien käsittelyyn ja hallintaan, helpon vesileimojen lisäämisen sekä tasotyylit (layer styles).
Corel nimesi ohjelman vuonna 2011 PaintShop Pro X4:ksi ja toi siihen uudistuksia, kuten streamlined-käyttöliittymän työtasoilla ja Photo Blendin yhdistämään parhaat osat useista kuvista yhdeksi onnistuneeksi kuvaksi. Optimoidulla HDR-moduulilla voi korjata valotusta ja lisätä kuvaan ammattitason efektejä. X4 toimii yli kaksi kertaa nopeammin kuin edeltäjänsä X3. X4:ään sisältyy myös laaja versio Nik Color Efex Pron kuvanparannus- ja efektityökaluista.
Kesällä 2017 ohjelmasta oli myynnissä versiota PaintShop Pro X9.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Paint-taide

Paint-taide on taiteen muoto, jossa kuvia ja sarjakuvia tehdään Microsoftin Paint-ohjelmalla tai muulla hyvin yksinkertaisella piirustusohjelmalla. Nimensä paint-taide on saanut Microsoftin Paint-ohjelmasta. Teosten aiheina on netti-ilmiöitä, eli meemejä, kuten trollface-muunnelmat, Spurdospärde, Pedobear ja ES-energiajuoma. Paint-sarjakuvien aiheet pyörivät myös uutisten kuumien aiheiden, kuten maahanmuuttokeskustelun äärellä. Piirrosjälki on usein tarkoituksellisen karkeaa ja sarjakuvien teksteissä on kirjoitusvirheitä.
Jyväskylän kirjastossa oli Paint-taiteen näyttely vuonna 2012.
Aiheesta muualla

Paint-foorumi (Arkistoitu – Internet Archive)
Paint mappula (Arkistoitu – Internet Archive)
Painoväri

Saksalaisia painovärejä.
Painoväri on painotuotteiden painamiseen käytetty väri. Painoväri on yleensä tahnamainen neste ja se sisältää pigmenttejä ja/tai musteita. Painoväriä pinnalle levittämällä saadaan aikaiseksi tekstiä tai kuvia. Pinta on yleensä paperia tai kartonkia, mutta myös erilaisille kankaille voidaan painaa.
Käyttö kirjapainossa

Kirjapainossa käytetään yleensä pigmenttivärejä, sillä ne kiinnittyvät painomateriaalin pintaan (adheesio). Tällöin vähemmällä painovärin määrällä saadaan aikaiseksi intensiivisempi väri. Kiinnittymistä edistävät lisäaineet kuten erilaiset hartsit. Muste puolestaan imeytyy painettavan pinnan sisään, mikä aiheuttaa helposti suttuisemman jäljen.
Pigmentin hiukkaskoko vaikuttaa olennaisesti siihen, miten painoväri hajottaa valoa. Painojäljen värisävy, värikylläisyys ja kirkkaus seuraavat suoraan käytetystä pigmentistä.
Useimmat värikuvat painetaan neljällä värillä: musta (englanninkielinen painotekninen nimitys key), syaani (cyan, vaaleansininen), magenta (sinipunainen) ja keltainen (yellow). Tästä tulee nimitys CMYK-värit (vertaa RGB-väreihin).
Kuriositeettina voi mainita, että jopa sienistä saatavia värejä on kokeiltu painoväreinä.
Oshivambo

| oshivambo |
| --- | --- |
 Puhujamäärät suhteutettuna Namibian alueisiin 2011.
Oma nimi:  Oshiwambo
Tiedot
Alue:  Namibia, eteläinen Angola
Puhujia:  1,4 miljoonaa
Sija:  ei 100 suurimman joukossa
Kielitieteellinen luokitus
Kieliryhmä:  bantukielet
Kielikoodit
ISO 639-1:  ng (ndonga), kj (kwanjama)
ISO 639-2:  ndo, kua
ISO 639-3:  kua
 Ohje 
Oshivambo on yhteisnimitys seitsemälle kielelle, joita puhutaan Angolassa ja Namibian pohjoisosassa. Kielten keskinäinen ymmärrettävyys on erittäin suuri, minkä takia niitä monessa yhteydessä pidetään oshivambon kielen murteina. Yli puolet Namibian väestöstä puhuu oshivamboa äidinkielenään.
Alueen pääheimoilla on kullakin oma kielensä/murteensa, mutta näistä vain kahdella, oshindongalla ja oshikwanyamalla, on kirjoitettu muoto. Niitä käytetään opetuskielinä monessa Namibian koulussa.
Kirjakieli

Kielessä ei esiinny niin sanottua äng-äännettä, vaan peräkkäiset n- ja g-kirjaimet lausutaan erillisinä äänteinä.[lähde? ]
Kieltä kirjoitetaan latinalaisin aakkosin. Lähetyssaarnaaja Martti Rautanen oli ensimmäinen, joka käänsi Raamatun oshivamboksi.
Pronominit

| --- | --- |
Minä: Ngame
Sinä: Ngoye
Hän: Ye
Me: Tse
Te: Ne
He: Yo
Lähde:
Aiheesta muualla

Omniglot - Oshivambon aakkoset ja ääntäminen
(PDF) Te Ti! - A Beginner’s Guide to Oshindonga. 2005. Crane - Lindgren-Streicher - Wingo.
Bantukielet
eteläsotho
ganda
herero
kiga
kongo
luhya
mwani
njandža
nyankole
oshivambo
pohjoissotho
ruanda
swahili
swazi
tswana
xhosa
zulu
Olli-Poika Parviainen

| Olli-Poika Parviainen |
| --- | --- |

Hämeenlinnan kaupunginjohtaja
 23. elokuuta 2021 –  
Edeltäjä:  Timo Kenakkala
Kansanedustaja
 2015–2019  
Ryhmä/puolue:  Vihreä eduskuntaryhmä
Vaalipiiri:  Pirkanmaan vaalipiiri
Henkilötiedot
Syntynyt: 20. syyskuuta 1980 (ikä 44) Rauma
Aiheesta muualla
Kotisivu
Olli-Poika Parviainen (s. 20. syyskuuta 1980 Rauma) on Hämeenlinnan kaupunginjohtaja. Aikaisemmin Parviainen on toiminut valtiosihteerinä sisäministeriössä, vihreiden kansanedustajana, vihreän eduskuntaryhmän varapuheenjohtaja ja Tampereen kaupunginvaltuutettuna sekä apulaispormestarina.
Tausta ja työura

Parviainen on valmistunut filosofian maisteriksi Tampereen yliopistosta vuonna 2016 ja medianomiksi Tampereen ammattikorkeakoulusta vuonna 2004. Hän kävi Rauman lyseon lukiota, josta valmistui ylioppilaaksi vuonna 1999.
Parviainen nimitettiin kesäkuussa 2019 Rinteen hallituksen sisäministeri Maria Ohisalon valtiosihteeriksi. Parviainen toimi vuosina 2015–2019 vihreiden kansanedustajana ja sitä ennen vuodet 2011–2015 Tampereen apulaispormestarina.
Parviainen on toiminut myös vuosina 2017-2021 Fimlab Laboratoriot Oy:n ja Tampereen Särkänniemi Oy:n hallitusten puheenjohtajana.
Varhaisemmin urallaan Parviainen työskenteli muun muassa yrittäjänä, kansanedustajan avustajana, Hämeen ammattikorkeakoulun opiskelijakunnan pääsihteerinä ja tietotekniikan tuntiopettajana.
Tausta ja työura > Politiikka

Parviainen valittiin Tampereen kaupunginvaltuustoon ensimmäisen kerran vuoden 2008 kunnallisvaaleissa ja uudelleen vuosina 2012, 2017 ja 2021. Hän toimi kaupunginhallituksen jäsenenä vuosina 2009–2011 ja valtuustoryhmänsä puheenjohtajana 2009–2015. Tampereen apulaispormestarina hänen 2011–2015 vastuualueitaan olivat kaupungin osaamis- ja elinkeinopalvelut sekä elämänlaatu- ja sivistyspalvelut.
Vuosina 2004–2009 Parviainen työskenteli vihreiden kansanedustaja Oras Tynkkysen avustajana. Hän on ollut vihreiden puoluehallituksen jäsen (2007–2009) ja varajäsen (2005–2007). Vuonna 2005 Parviainen oli Vihreiden nuorten ja opiskelijoiden liiton puheenjohtaja ja vuonna 2004 varapuheenjohtaja. Hän on myös Tampereen vihreiden nuorten perustajajäsen ja entinen puheenjohtaja (2003–2004) ja Tampereen vihreiden entinen puheenjohtaja (2006−2008). Parviainen on toiminut vihreiden liikennepoliittisen työryhmän sihteerinä (2005–2009) ja puheenjohtajana (2016 alkaen), kunnallista ilmastopolitiikkaa valmistelevan työryhmän sihteerinä (2008) ja puolueen valtakunnallisen kunnallisvaaliohjelman laatineen työryhmän puheenjohtajana (2011−2012).
Parviainen on ollut myös Maan ystävien hallituksen (2006), Reilun kaupan edistämisyhdistyksen hallituksen (2006) ja Suomen luonnonsuojeluliiton ilmastovaltuuskunnan (2006–2008) jäsen.
Kauppalehti Optio listasi Parviaisen yhdeksi tulevaisuuden johtavista poliitikoista 1980-luvulla syntyneitä käsittelevässä teemanumerossaan 18/2009.
Parviainen oli ehdolla kansanedustajaksi vuoden 2011 eduskuntavaaleissa. Hän sai 1 145 ääntä eikä tullut valituksi. Hän oli ehdolla vuoden 2015 eduskuntavaaleissa Pirkanmaan vaalipiirissä, sai 4437 ääntä ja tuli valituksi. Eduskuntavaaleissa 2019 Parviainen sai 3343 ääntä, mikä ei riittänyt valituksi tulemiseen. Parviainen oli ehdolla myös Europarlamenttivaaleissa vuonna 2019 keräten 9121 ääntä.
Eduskunnassa Parviainen oli jäsen hallintovaliokunnassa ja tulevaisuusvaliokunnassa, varajäsen Euroopan neuvoston Suomen valtuuskunnassa sekä varapuheenjohtaja vihreässä eduskuntaryhmässä. Parviainen oli jäsen myös Sisäministeriön Poliisiasiain neuvottelukunnassa ja varajäsen Tasa-arvoasiain neuvottelukunta TANEssa. Poliittisiksi painopisteikseen hän nimesi työllisyys-, kulttuuri- ja tietoyhteiskuntapolitiikan.
Yksityiselämä

Parviainen asui lapsuutensa ja nuoruutensa pääosin Raumalla. Parviaisen isoisä äidin puolelta on teollisuusneuvos Mauno Suoramaa. Tampereelle Parviainen muutti vuonna 2000 ja Hämeenlinnaan vuonna 2021. Parviainen on naimisissa ja hänellä on vuonna 2013 ja 2015 syntyneet lapset. Hän harrastaa muun muassa musiikkia, lukemista sekä tietokone- ja roolipelejä.
Vuonna 2001 Iltasanomat haastatteli parikymppistä Parviaista, joka työsti opiskelukavereineen "Jääkäri"-nimistä tietokonepeliä Venäjän hyökkäyksestä Suomeen.
Aiheesta muualla

.aspx Olli-Poika Parviainen Suomen kansanedustajat. Eduskunta.
Olli-Poika Parviaisen kotisivut
Oskari Vikström

Oskari Vikström (s. 2003) on suomalainen frisbeegolfaaja ja lajin nuorin avoimen luokan Suomen mestari voittaen tittelin vain 16-vuotiaana vuonna 2019. Hän on myös voittanut joukkuefrisbeegolfin maailmanmestaruuden sekä kolme kertaa parifrisbeegolfin avoimen luokan Suomen mestaruuden yhdessä Niklas Anttilan kanssa.
Jukka Leino (alppihiihtäjä)

| Jukka Leino> Henkilötiedot |
| --- | --- |
Koko nimi:  Jukka Pekka Leino
Syntynyt: 10. kesäkuuta 1978 (ikä 46) Heinävesi, Suomi
Uran tiedot
Pituus:  180 cm
Seura:  Heinäveden Hyrske
Laji:  alppihiihto 
Maailmancup
Kaudet:  1995–2010
Voitot:  2007–2008 (Eurooppa-cup)
Jukka Pekka Leino (s. 10. kesäkuuta 1978 Heinävesi) on entinen suomalainen alppihiihtäjä.
Leino voitti pujottelun Suomen mestaruuden vuosina 2004, 2006 ja 2009, jolloin hän voitti myös supersuurpujottelun ja superyhdistetyn Suomen mestaruuden. Vuonna 2010 hän voitti suurpujottelun Suomen-mestaruuden. Kaiken kaikkiaan Leinolla on 14 aikuisten SM-mitalia, joista kuusi on kultaisia. Leino on voittanut myös Slovenian, Kroatian ja Ruotsin mestaruudet. Aikuisten sarjassa hänellä on yhteensä 84 palkintopallisijoitusta, joista 38 on voittoja.
Leino osallistui 88:aan maailmancupin osakilpailuun. Hänen parhaat sijoituksensa ovat pujottelussa Wengenin 11. sija tammikuussa 2004 ja suurpujottelussa Whistlerin 20. sija helmikuussa 2008. Kaudella 2007–2008 Leino voitti suurpujottelun Eurooppa-cupin kolmantena suomalaisena kautta aikojen. Muut voittajat ovat olleet Sami Uotila (2001) ja Marcus Sandell (2007). Arvokilpailuissa Leino on ollut parhaimmillaan seitsemästoista Val d'Isèren MM-kilpailujen 2009 suurpujottelussa. Hän on osallistunut MM-kilpailuihin neljästi.
Seuratasolla Leino edusti Heinäveden Hyrskettä. Leinon pituus on 180 cm ja aktiivivuosinaan hän painoi 80 kg.
Leino lopetti uransa kauden 2009–2010 jälkeen. Vuotta myöhemmin hän siirtyi Fischerin palvelukseen koordinaattoriksi.
Aiheesta muualla

Jukka Leinon kotisivu
Jukka Leino (alppihiihtäjä) Kansainvälinen hiihtoliitto (FIS). (englanniksi)
Jämin ilmailuopisto

Jämin ilmailuopisto, vuoteen 1970 Jämin ilmailukoulu, oli Suomen Ilmailuliiton omistama koulutuskeskus, joka toimi Jämijärvellä 1935–1978.
Paintball Sissos

Paintball Sissosin logo.
Paintball Sissos Oy on paintball- eli värikuula-alan yritys jonka toimenkuvaan kuuluu muun muassa maahantuonti, vienti, kotimaan myynti, vuokraus ja markkinointi.
Sissoksella on Pohjoismaiden suurin paintballmyymälä sekä Suomen suurin paintballsisäpelihalli Helsingin Jätkäsaaressa.
Yrityksen historia

Paintball Sissos Oy aloitti toimintansa raumalaisena perheyrityksenä vuonna 1995. Värikuula-aseiden maahantuonti aloitettiin samana vuonna.
Vuonna 1998 Sissos laajensi toimintaansa ostamalla Rauman Aseaitan liiketoiminnan ja aloittamalla ampuma-aseiden myynnin. Vuosina 2002-2012 Rauman liike sijaitsi Papinhaan yritysalueella. Nykyisen liike sijaitsee Metallitiellä valtateiden 8 ja 12 risteyskohdassa. Myymälän koko on yli 700 neliömetriä.
2003 Sissos laajensi taas toimintaansa ja aloitti kalastustarvikkeiden vähittäismyynnin ostaessaan Rauman Pyyntivälineen liiketoiminnan.
Liiketoiminta laajeni pääkaupunkiseudulle 2002 jolloin Sissos avasi myymälän Espooseen. Vuodesta 2005 vuoteen 2011 Helsingin Sissos toimi Myllypurossa. 1.8.2011 Sissos muutti Helsingin Jätkäsaaren Bunkkeriin ja marraskuussa myymälän yhteyteen avautui suuri sisäpelihalli.
Vuonna 2007 yritys päätettiin hajauttaa selvemmiksi osiksi ja Rauman kalastus- ja metsästysliiketoiminta eriytettiin Sissos-Myymälä Oy:ksi ja Sissos-Tuote Oy jatkoi paintballtuotteiden markkinoijana. Sittemmin Sissos-Tuote vaihtoi nimeään toimintaa paremmin kuvaavaksi ja on nykyisin Paintball Sissos Oy.
Sissos ulkomailla

Sissos Pro Shop on toiminut Helsinborgissa vuodesta 2007 ja Latvian Riiassa vuodesta 2008
Paintball Bunkkeri ja Sissos Arena

Paintball Bunkkerissa on 45x30m kokoinen Sup´air syndeillä (erikokoisia ja -muotoisia ilmatyynyjä) ja tekonurmella varustettu paintballkenttä. Sisäpelihalli sijaitsee Helsingin Jätkäsaaressa Länsiterminaalin läheisyydessä. Sissos järjestää myös ulkopelejä Vantaan Malminkartanon ulkopelikentällä Sissos Arenalla.
Aiheesta muualla

Suomen Paintball-liitto http://www.spbl.org/
Suomalainen paintball-aiheinen portaali http://www.paintball.fi/
Jordania olympialaisissa

Jordania osallistui olympialaisiin ensimmäisen kerran Moskovassa 1980, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.
Jordania on saavuttanut olympiakisoissa yhden mitalin. Taekwondoin Ahmad Abughaush voitti vuoden 2016 olympialaisissa olympiakultaa miesten 68 kg sarjassa. Taekwondo on ollut maan menestyksekkäin olympialaji jo ennen vuoden 2016 olympialaisia. Taekwondon ollessa olympialaisissa vielä näytöslajina, Jordania sai kolme pronssimitalia: Soulissa 1988 Ihsan Abushekha miesten kärpässarjassa ja Samer Kamal miesten höyhensarjassa ja Barcelonassa 1992 Ammar Fahed miesten keskisarjassa.
Taekwondon tultua viralliseksi olympialajiksi ovat pistesijalle eli kahdeksan parhaan joukkoon yltäneet taekwondoinit Ibrahim Kamal, neljäs miesten raskaassa sarjassa Ateenassa 2004, Nadin Dawani, jaetulla viidennellä sijalla samojen kisojen naisten raskaassa sarjassa ja Mohamed Al-Fararjeh, joka oli jaetulla seitsemännellä sijalla miesten välisarjassa Sydneyssä 2000. Ensimmäisen pistesijansa jossain muussa lajissa Jordania sai Rio de Janeirossa 2016 Hussein Iashaishin oltua jaetulla viidennellä sijalla nyrkkeilyn miesten superraskaassa sarjassa.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Taekwondo | 1 | 1 | 0 | 2 | 16 |
| Yhteensä | 1 | 1 | 1 | 3 | 106 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1980  1980 Moskova: 0
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
2000  2000 Sydney: 0
2004  2004 Ateena: 0
2008  2008 Peking: 0
2012  2012 Lontoo: 0
| 2016  2016 Rio de Janeiro | 1 | 0 | 0 | 1 | 54 |
| 2020  2020 Tokio | 0 | 1 | 1 | 2 | 74 |
| Yhteensä | 1 | 1 | 1 | 3 | 106 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 1 Kultaa | Ahmad Abughaush | 2016  2016 Rio de Janeiro |  Taekwondo | Miesten 68 kg |
Lähteet:
Jonathan Jakubowicz

Jonathan Jakubowicz
Jonathan Jakubowicz on venezuelalainen elokuvaohjaaja.
Jakubowiczin ensimmäinen elokuva on palkittu Ships of Hope vuodelta 2000, jossa hän kertoo Venezuelaan ennen toista maailmansotaa tulleista juutalaisista pakolaisista. Jakubowiczin muihin merkittäviin elokuviin lukeutuu Secuestro Express, joka valmistui vuonna 2005. Elokuva on yksi menestyneimpiä venezuelalaiselokuvia.
Jakubowiczin Hands of Stone sai ensi-iltansa vuonna 2016. Elokuvan pääosissa näyttelee muun muassa Robert De Niro. Elokuva kertoo latinonyrkkeilijä Roberto Duránin (roolissa Édgar Ramirez) tarinan, jonka juutalaisena valmentajana De Niro esiintyy.
Ohjaajana Jakubowiczia ovat innoittaneet muun muassa Martin Scorsesen varhaiset elokuvat.
Josef Škoda

Josef Škoda
Josef Škoda, myös Josef Skoda ja Joseph Ritter von Škoda (1805–1881) oli itävaltalainen lääkäri. Hän oli vuodesta 1846 Wienissä professorina. Škoda on tunnettu lähinnä siitä, että hän alkoi käyttää auskultaatiota ja perkussiota sisätautien tutkimisessa, sillä hän huomasi, että niiden avulla voidaan toisinaan arvioida sisäelinten fysiologista tilaa ja siten tehdä johtopäätökset itse tautien luonteen selville saamiseksi.
Aiheesta muualla

Kuvia tai muita tiedostoja aiheesta Josef Škoda Wikimedia Commonsissa
Jomhod Kiatadisak
Mestaruudet

2011 W.M.C. Muay Thai World Champion –76,2 kg,
2004 W.M.C. Muay Thai World Champion –72,6 kg,
2003 I.S.K.A. Muay Thai World Champion –69,8 kg,
2002 W.P.K.L. Muay Thai World Champion –69,8kg,
2002 I.S.K.A. Muay Thai World Champion –69,8 kg,
2001 W.P.K.A. Muay Thai World Champion –69,8 kg,
2000 W.K.N. Muay Thai World Champion –72,6 kg,
2000 W.P.K.L Muay Thai World Champion –69,8 kg,
2000 W.M.C. Muay Thai World Champion –69,8 kg,
2000 Muay Thai Champions League Tournament Champion –70 kg,
1998 I.S.K.A. Muay Thai World Champion –66,7 kg,
1998 W.K.A. Muay Thai World Champion –67 kg,
1998 I.K.B.F. Kickboxing World Champion –66,68 kg,
1996 W.M.T.A. Muay Thai World Champion –67 kg,
1995 Rajadamnern Stadium Champion –67 kg,
1994 Rajadamnern Stadium –63,5 kg,
1991 W.M.T.C. Muay Thai World Champion –67 kg,
1989 Lumpinee Stadium Champion –63,5 kg,
1986 South Thailand Champion –59,6 kg.
Aiheesta muualla

http://www.kingofthering.fi/
http://www.combat.fi/
https://en.wikipedia.org/wiki/Jomhod_Kiatadisak
Jonathan Jackson

| Jonathan Jackson |
| --- | --- |
 Jonathan Jackson vuonna 2013.
Henkilötiedot
Syntynyt: 11. toukokuuta 1982 (ikä 42)
Ammatti:  näyttelijä
Aiheesta muualla
Viralliset kotisivut
IMDb 
Elonet
Jonathan Stevens Jackson (s. 11. toukokuuta 1982) on yhdysvaltalainen näyttelijä. Hänet tunnetaan parhaiten sarjasta Nashville, jossa hän on näytellyt vuodesta 2011 Avery Barkleyn roolissa. Lisäksi hän näytellyt myös sarjassa General Hospital ja elokuvissa Hurja kesäleiri, Trapped in a Purple Haze, Syvä kuin meri, Tuck Everlasting, Dirty Dancing – Kuuma tanssi 2, Insomnia sekä Stephen Kingin kirjaan perustuvassa elokuvassa Riding the Bullet.
Palestrina

Palestrina voi tarkoittaa ainakin seuraavia asioita:
Palestrina, kaupunki Italiassa
Palestrina-tyyli, myöhäisrenessanssin ajan teosten sävellystyyli
Giovanni Pierluigi da Palestrina, italialainen säveltäjä
Palestrina, Hans Pfitznerin samannimisestä säveltäjästä kertova ooppera vuodelta 1917.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palestrina”, voi hakea sivunnimihaulla, laajalla sivunnimihaulla tai tekstihaulla.
Julmasti juhlallista

| Julmasti juhlallista YUP |
| --- | --- | --- |

EP-levyn tiedot
 Äänitetty : 13.–15. tammikuuta 1991 Savonlinnan studiopalvelu
 Julkaistu: maaliskuu 1991
 Tuottaja(t): YUP
 Tyylilaji: hardcore punk progressiivinen rock
 Kesto: 17.11
 Levy-yhtiö: SHJ Records
YUP:n muut julkaisut
| Turpasauna (EP) 1990 | Julmasti juhlallista 1991 | Huuda harkiten 1991 |
Julmasti juhlallista on YUP:n vuonna 1991 julkaistu EP-levy. ”Julmasti juhlallista” on yhtyeen ensimmäinen julkaisu, jolla on mukana kosketinsoittaja Tommi Kärkkäinen. Levyn kappaleet on julkaistu CD-muodossa vuonna 1992 ilmestyneellä kokoelma-albumilla 1990-1992.
Kappaleet

Sävellykset, sanoitukset ja sovitukset YUP, ellei toisin mainita.
Kappaleet > A-puoli

Koiraöljyä – 5.10
En ole mukava mies – 3.08
Kappaleet > B-puoli

Julmasti juhlallista – 2.23
He lensivät öisin – 4.40
Soittojuhlan toit – 1.50 (san. Jussi Hyyrynen – Mikko Viljakainen)
Kokoonpano

Jarkko Martikainen – kitara, laulu
Valtteri Tynkkynen – basso
Jussi Hyyrynen – rummut
Tommi Kärkkäinen – lyömäsoittimet, kosketinsoittimet, ovi, laulu
+
Tuomo Valtonen – äänittäjä
YUP
| --- | --- |
Studioalbumit:   The Hippos from Hell  Huuda harkiten  Toppatakkeja ja Toledon terästä  Homo sapiens  Yövieraat  Outo elämä  Normaalien maihinnousu  Lauluja metsästä  Leppymättömät  Keppijumppaa  Vapauden kaupungit  Opus 1 
EP:t:   Who Dares Farts  Whlap-Zap Ninja  Turpasauna  Julmasti juhlallista  Minä olen myyrä  Me viihdytämme teitä  Minä en tiedä mitään  Maailmannäyttely 
Kokoelmat:   1990–1992  Hajota ja hallitse 1993–2001  The Hippos from Hell & Other Oddities 1988–1990  Helppoa kuunneltavaa 
Singlet:   ”Daavidin fuzz / Paratiisin sahakielet”  ”Jumala halkaisi ihmisen kahtia”  ”Homo sapiens”  ”Porvariston hillitty charmi”  ”Tavaroiden taikamaailma”  ”Tuuliajolla”  ”Mitä luoja teki ennen kuin loi maailman?”  ”Meitä odotellaan mullan alla”  ”Varjoleikit”  ”Pohjaton säkki”  ”Ihana elämä”  ”Rakkaus on pesti hulluuteen”  ”Joutilas”  ”Pahassa paikassa”  ”Päivä kerrallaan”  ”Intiaanit ymmärtävät”  ”He olivat vapaat”  ”Rähinää, höyheniä”  ”Presto Ma Non Troppo” 
DVD:t:   Helppoa katseltavaa 
Muuta:   Luettelo YUP:n kappaleista
Painstream

Painstream on suomalainen hardcore punk -yhtye, joka perustettiin Turussa vuonna 2000.
Jäsenet

Janne – laulu
Julius – kitarat
Teppo – rummut
Raino – basso, Hammond-urut
Diskografia

Painstream (2002)
Turku Hardcore (2003)
À bas les tyrans! (2004)
Käännös suomeksi
Paint the Sky with Blood

| Paint the Sky with Blood Bodom After Midnight |
| --- | --- | --- |

EP-levyn tiedot
 Julkaistu: 23. huhtikuuta 2021
 Tuottaja(t): Joonas Parkkonen
 Levy-yhtiö: Napalm Records
Listasijoitukset
  13.
Bodom After Midnightin muut julkaisut
|   | Paint the Sky with Blood 2021 |   |
Paint the Sky with Blood on suomalainen metallimusiikkia soittaneen yhtyeen Bodom After Midnightin 23. huhtikuuta 2021 julkaistu EP, joka jäi yhtyeen ainoaksi julkaisuksi kitaristi-laulaja Alexi Laihon menehdyttyä vuoden 2020 lopussa. EP:n nimikkokappaleesta julkaistiin musiikkivideo 30. maaliskuuta 2021.
Kappaleet

Paint the Sky with Blood – 4.26
Payback’s a Bitch – 4.06
Where Dead Angels Lie (Dissection cover) – 6.21
Kokoonpano

Alexi Laiho – laulu, kitara
Daniel Freyberg – kitara
Mitja Toivonen – bassokitara
Waltteri Väyrynen – rummut
Vili Itäpelto – koskettimet
Kokoonpano > Tuotanto

Joonas Parkkonen – tuottaja
Mikko Karmila – äänittäjä, miksaaja
Mika Jussila – masteroija
Arvostelut

V2.fi
Aiheesta muualla

Paint the Sky with Blood Discogsissa. (englanniksi)
Albumi Paint the Sky with Blood Encyclopaedia Metallum -sivustolla (englanniksi)
Oreadit

Oreadit (kreik. ὄρος, "vuori") olivat kreikkalaisessa mytologiassa nymfejä, jotka asuivat vuorilla, laaksoissa ja rotkoissa.
Strabon mainitsi Hesiodoksen kertoneen oreadien olleen Hekateroksen ja Foroneuksen tyttären viisi tytärtä ja satyyrien ja kureettien sisaria. Nämä viisi olisivat olleet siten oreadien kantaäidit.
Tunnetuin oreadeista oli Ekho.